open-index/open-wikipedia-markdown huggingface dataset:
Γιοχάνες Μπαχ (αποσαφήνιση)

Το όνομα **Γιοχάνες Μπαχ** φέρουν τρεις μουσικοί, μέλη της οικογένειας Μπαχ:
*Γιοχάνες (Χανς) Μπαχ (περ. 1580-1626) - γιος του Φάιτ Μπαχ που δραστηριοποιήθηκε στο Βέχμαρ
*Γιοχάνες Μπαχ (1604-1673) - γιος του πρώτου που δραστηριοποιήθηκε στην Ερφούρτη
*Γιοχάνες ή Γιόχαν Μπαχ (Γκότα, περ. 1612 - Άρνσταντ, ταφή 9 Δεκεμβρίου 1632) - γιος του Κάσπαρ Μπαχ που δραστηριοποιήθηκε ως μουσικός (*Stadtpfeifer*) στο Άρνσταντ
Ντέμπι Μέγιερ

Η **Ντέμπι Μέγιερ** (*Deborah Elizabeth Meyer*, 14 Αυγούστου 1952) είναι Αμερικανίδα κολυμβήτρια, τρεις φορές χρυσή ολυμπιονίκης και πρώην κάτοχος παγκοσμίου ρεκόρ σε τέσσερα αγωνίσματα.

Η Μέγιερ κυριάρχησε στις μεγάλες αποστάσεις του ελεύθερου. Στις 29 Ιουλίου του 1967, κατέρριψε στο Γουίνιπεγκ το παγκόσμιο ρεκόρ στα 800 μ. ελευθέρως με χρόνο 9.22.9. Στις 18 Αυγούστου της ίδιας χρονιάς, κατέρριψε στη Φιλαδέλφεια (Πενσυλβάνια) και το παγκόσμιο ρεκόρ στα 400 μ. ελευθέρως με χρόνο 4.29.0. 

Στις 24 Αυγούστου του 1968, στο Λος Άντζελες, κατέρριψε το παγκόσμιο ρεκόρ στα 200 μ. ελευθέρως με χρόνο 2.06.7. Την επόμενη ημέρα,  25 Αυγούστου, επίσης στο Λος Άντζελες, κατέρριψε και το παγκόσμιο ρεκόρ στα 400 μ. ελευθέρως με χρόνο 4.24.5. Στις 28 Αυγούστου, πάλι στο Λος Άντζελες, κατέρριψε το παγκόσμιο ρεκόρ και στα 800 μ. ελευθέρως με χρόνο 9.10.4. Την ίδια χρονιά, στους Ολυμπιακούς Αγώνες στην Πόλη του Μεξικού, σε ηλικία 16 ετών, έγινε η πρώτη αθλήτρια με τρία χρυσά ατομικά μετάλλια στο ενεργητικό της (200, 400 και 800 μ. ελεύθερο). 

Στην καριέρα της επέτυχε συνολικά 14 παγκόσμια ρεκόρ (5 στα 400 μ. ελεύθερο, 5 στα 800 μ. ελεύθερο και 4 στα 1.500 μ. ελεύθερο). 

## Παραπομπές


Κατηγορία:Ολυμπιονίκες της κολύμβησης
ΑΕΚ Καραβά (ποδόσφαιρο)

Η **Αθλητική Ένωση Καραβά** (**Α.Ε. Καραβά**) ήταν κυπριακή ποδοσφαιρική ομάδα με έδρα τον Καραβά της επαρχίας Κερύνειας. Η ομάδα είχε δύο συμμετοχές στην Γ΄ Κατηγορία ποδοσφαίρου της Κύπρου. Αποτελούσε μέρος του αθλητικού συλλόγου Α.Ε. Καραβά.

## Ιστορία
Η Α.Ε. Καραβά ιδρύθηκε στις 2 Μαΐου 1957. Ξεκίνησε να αγωνίζεται στην ΕΠΟΕΚ, στην οποία υπήρξε ιδρυτικό μέλος. Το 1970-71 αναδείχθηκε πρωταθλήτρια της ομοσπονδίας. Εντάχθηκε στη δύναμη της Κυπριακής Ομοσπονδίας Ποδοσφαίρου (ΚΟΠ) το Σεπτέμβριο του 1972 ως ομάδα Γ΄ κατηγορίας. Την περίοδο 1972-73 τερμάτισε στην όγδοη θέση του πρωταθλήματος. Την περίοδο 1973-74 τερμάτισε την πέμπτη θέση.

Η τραγικότερη ημέρα στην ιστορία του σωματείου καταγράφεται το καλοκαίρι του 1974, με την κατάληψη του Καραβά από τα τουρκικά στρατεύματα μετά την τουρκική εισβολή στην Κύπρο, γεγονός που κατέστησε το σωματείο προσφυγικό. Ο εκτοπισμός δημιούργησε πολλά προβλήματα στην ομάδα που βρέθηκε χωρίς έδρα, χωρίς αθλητικό υλικό και με τα μέλη και τους φιλάθλους της διασκορπισμένους σε ολόκληρη την Κύπρο.

Μετά την εισβολή, όταν οι συνθήκες της περιόδου το επέτρεψαν, η ΚΟΠ αποφάσισε τη διεξαγωγή Ειδικού μικτού πρωτάθλημα Β΄- Γ΄ κατηγορίας 1974-75 πρωταθλήματος με συμμετοχή των ομάδων της Β΄ και Γ΄ κατηγορίας χωρισμένο σε δύο ομίλους. Η συμμετοχή ήταν προαιρετική. Τότε Α.Ε. Καραβά και η Π.Α.Ε.Κ. (η οποία ήταν επίσης προσφυγική ομάδα από την Κερύνεια) αποφάσισαν να συμμετάσχουν ως μία ομάδα στο πρωτάθλημα. Η ομάδα συμμετείχε στο πρωτάθλημα με την ονομασία **Π.Α.Ε.Κ./Α.Ε.Κ.**. Με την ονομασία αυτή συμμετείχε ως το 1977.

Το 1977 έγινε συγχώνευση των δύο σωματείων. Από την ένωση τους δημιουργήθηκε η **Ποδοσφαιρική Αθλητική Ένωση Επαρχίας Κερύνειας** (Π.Α.Ε.Ε.Κ.), η οποία θα εκπροσωπούσε το ποδόσφαιρο της πόλης και επαρχίας Κερύνειας. Η ιδρυτική συνέλευση πραγματοποιήθηκε στις 26 Μαρτίου 1977.

## Τίτλοι
* Πρωτάθλημα ΕΠΟΕΚ 
** Πρωταθλήτρια (1): 1971

## Δείτε επίσης
* Ποδόσφαιρο στην Κύπρο

## Παραπομπές


## Πηγές
* 

## Βιβλιογραφία
* 
* 

Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1957
ΘΟΪ Αυγόρου (ποδόσφαιρο)

Το **Θρησκευτικό Ορθόδοξο Ίδρυμα Άγιος Γεώργιος Αυγόρου** ή το **ΘΟΪ Αυγόρου** (διαβάζεται «θόι») ήταν μια κυπριακή ποδοσφαιρική ομάδα με έδρα το χωριό Αυγόρου της επαρχίας Αμμοχώστου. Η ομάδα έχει συμμετοχές κυρίως στη Δ΄ κατηγορία της Κύπρου. Χρώματα της ομάδας είναι το μπλε και το άσπρο. Αποτελεί μέρος του αθλητικού συλλόγου ΘΟΪ Αυγόρου.

## Ιστορία

Το ΘΟΪ Αυγόρου ιδρύθηκε το 1954. Ανάμεσα στα ιδρυτικά μέλη του σωματείου υπήρξε και ο μετέπειτα ήρωας της ΕΟΚΑ Ανδρέας Κάρυος . Κατά τη δεκαετία του 60' το σωματείο πήρε την ονομασία > προς τιμή των ηρωών της ΕΟΚΑ Ανδρέα και Γεώργιου Κάρυου, αλλα αργότερα επέστρεψε στην αρχική της ονομασία. Η ομάδα ξεκίνησε να αγωνίζεται στην Ομοσπονδία Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ). Το 1986 εντάχθηκε στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Δ΄ κατηγορίας. Συμμετείχε στην κατηγορία αυτή έως την περίοδο 1992-93 που υποβιβάστηκε στα αγροτικά (τοπικά) πρωταθλήματα. Το 1998 κέρδισε την επανένταξη του στη Δ΄ κατηγορία μέσω του πρωταθλήματος ένταξης. Την περίοδο 1999-00 τερμάτισε στην τρίτη θέση και προβιβάστηκε στη Γ΄ κατηγορία για να υποβιβαστεί την περίοδο 2000-01. Την περίοδο 2001-02 υποβιβάστηκε στα αγροτικά πρωταθλήματα. Είχε ακόμα μία συμμετοχή στη Δ΄ κατηγορία την περίοδο 2004-05. Συνέχισε στις διοργανώσεις της ΠΟΑΛ. Το 2016 ανέστειλε την λειτουργία του.





1Η Δ΄ κατηγορία ήταν χωρισμένη σε τρεις ομίλους. Το ΘΟΪ Αυγόρου συμμετείχε στον όμιλο Αμμοχώστου-Λάρνακας.
2Η Δ΄ κατηγορία ήταν χωρισμένη σε τέσσερις ομίλους. Το ΘΟΪ Αυγόρου συμμετείχε στον Β΄ όμιλο.


## Τίτλοι-Διακρίσεις
*Πρωτάθλημα ένταξης (1): 1986 (περιφέρεια Λάρνακας/Αμμοχώστου)
*Πρωτάθλημα ΠΟΑΛ
**Πρωταθλήτρια (3): 2003, 2004, 2009
*Κύπελλο ΠΟΑΛ
**Κυπελλούχος (1): 2011
*Πρωτάθλημα ΟΠΝ ΣΕΚ
**Πρωταθλήτρια (1): 1997
*Κύπελλο ΟΠΝ ΣΕΚ
**Κυπελλούχος (1): 1996

## Παραπομπές

## Βιβλιογραφία
*

## Δείτε επίσης

*Ποδόσφαιρο στην Κύπρο

Κατηγορία:Ιδρύσεις ποδοσφαιρικών ομάδων το 1957
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Αμμοχώστου
Κατηγορία:Αυγόρου
Ελένη Τσαντσάνογλου

Η **Ελένη Παχίνη-Τσαντσάνογλου** (1937-1995) ήταν φιλόλογος και καθηγήτρια πανεπιστημίου.

## Βίος
Η **Ελένη Παχίνη-Τσαντσάνογλου** γεννήθηκε στις 20 Ιανουρίου 1937 στα Σέρβια Κοζάνης. Σπούδασε φιλολογία στη Φιλοσοφική Θεσσαλονίκης από το 1954 έωςτο 1960. Δίδαξε από το 1960 έως το 1961 στο Γυμνάσιο της ιδιαίτερης πατρίδας της και από το 1961 έωςτο 1966 εργάστηκε ως ερευνήτρια στο Βασιλικό Ίδρυμα Ερευνών. Υπήρξε επιστημονική συνεργάτιδα του Λίνου Πολίτη στο Πανεπιστήμιο της Θεσσαλονίκης. Τον Ιούνιο του 1966 διορίζεται στην έκτακτη αυτοτελή έδρα της Νεότερης Ελληνικής Φιλολογίας στο ίδιο Πανεπιστήμιο (ΑΠΘ). Συνεργάστηκε με τον Γιώργο Σαββίδη, Καθηγητή της Έδρας της Νεοελληνικής Φιλολογίας (ΑΠΘ). Από το 1968 έως το 1973 υπήρξε βοηθός και από το 1973 έως 1982 επιμελήτρια της Νεότερης Ελληνικής Φιλολογίας και λέκτορας από το 1982 έως το 1984. Υπηρέτησε ως επίκουρη καθηγήτρια από το 1984 έως το 1985 και ως αναπληρώτρια καθηγήτρια από το 1985 έως το 1990. Από το 1988-1989 διετέλεσε διευθύντρια  του Τομέα Μεσαιωνικών και Νέων Ελληνικών Σπουδών. Στα διαστήματα 1982-1983, 1984-1985, 1986-1987 και 1987-1988 διετέλεσε επισκέπτρια καθηγήτρια στη Φιλοσοφική Σχολή της Κρήτης. Το 1992-1993 δίδαξε στο Τμήμα Ελληνικών Σπουδών, Φιλοσοφίας και Ιστορίας του Πανεπιστημίου της Κύπρου. Το 1974-1975 δίδαξε στη Δραματική Σχολή του Κρατικού Θεάτρου Βορείου Ελλάδος. Πέθανε στις 3 Ιανουαρίου 1995.

## Συγγραφικό έργο
Αρχικά συνεργάστηκε με τον Λίνο Πολίτη στη σύνταξη και ανθολόγηση της πολύτομης Ποιητικής Ανθολογίας (1964-1967) και στη βιβλιογραφία της *Συνοπτικής Ιστορίας της Νέας Ελληνικής Λογοτεχνίας* (1978).
*Μαλακάσης Άπαντα, αναστήλωσε και έκρινε ο Γ.Βαλέτας, Ελληνικά, 19, 1966, σελ.421-429 βιβλιοκρισία
*Γλυκερία Πρωτοπαπά Μπουμπουλίδου, Περί το δραματικόν έργον του Ιω. Ζαμπέλιου, Ελληνικά, 20, 1967, σελ. 267-268 βιβλιοκρισία
*Ένα χειρόγραφο των Λυρικών του Αθ. Χριστόπουλου στο Βρετανικό Μουσείο, Ελληνικά,22 1967, σελ. 207-220
*Αθανάσιος Χριστόπουλος, Λυρικά, Αθήνα,εκδ.Ερμής, 1970 (εισαγ. και επιμέλεια της ιδίας)
*Βιτσέντζος Κορνάρος, Η θυσία του Αβραάμ, εκδ.Ερμής, 1971, φιλολογική επιμέλεια
*Peter Bien, John Rassias, Chrysanthi Bien, Demotic Greek 1972, Balkan studies 15 (1974), σελ. 135-136
*Βηλαράς Γιάννης, Παγκόσμιο Βιογραφικό Λεξικό,Εκπαιδευτική Ελληνική Εγκυκλοπαίδεια, τομ.2 1984, σελ.271-272
*Αντί προλόγου, στο τόμο ΔιονυσίουΣολωμού Άπαντα, τόμος 3ος Αληλογραφία, εκδ.Ίκαρος,Αθήνα, 1991,σελ.ζ-ιβ
*Διονύσιος Σολωμός, Η γυναίκα της Ζάκυθος. Όραμα  του Διονυσίου Ιερομονάχου, εγκάτοικου εις ξωκλήσι Ζακύνθου, εισαγωγή, κείμενο γλωσσάρι της ιδίας, εκδ.Ωκεανίδα, 1993

## Παραπομπές


## Πηγές
*Γιώργος Κεχαγιόγλου: «Ελένη Παχίνη-Τσαντσάνογλου», *Ελληνικά*, τόμ. 45 (1995), σσ. 445-452

Κατηγορία:Έλληνες φιλόλογοι
Ρυθμιστική (μεταβλητή) αντίσταση

Η **ρυθμιστική (μεταβλητή) αντίσταση** είναι ένας τύπος ωμικής αντίστασης, η οποία μπορεί να μεταβάλλεται μέσα σε ένα συγκεκριμένο εύρος τιμών. Πρόκειται, δηλαδή, περί ενός αντιστάτη του οποίου η αντίσταση μεταβάλλεται με την μετακίνηση ενός δρομέα ή με την περιστροφή ενός κουμπιού.

Η τυπική ρυθμιστική αντίσταση ενός σχολικού εργαστηρίου, κατασκευάζεται από ένα σταθερής διατομής ομογενές σύρμα, το οποίο είναι ομοιόμορφα τυλιγμένο πάνω σε έναν κύλινδρο κατασκευασμένο από μονωτικό υλικό. Επειδή η αντίσταση του σύρματος είναι ανάλογη του μήκους του, η αντίσταση μεταξύ του δρομέα Δ και του ενός άκρου Α είναι ανάλογη της απόστασης του δρομέα από το άκρο αυτό. Δηλαδή η λειτουργία της ρυθμιστικής αντίστασης στηρίζεται στην αναλογία αντίστασης-μήκους ενός αγωγού σταθερής διατομής από μονωτικό υλικό.

Ανάλογα με τον τρόπο με τον οποίο συνδέεται στο κύκλωμα μπορεί να λειτουργήσει ως **ρυθμιστής τάσης ([[ποτενσιόμετρο]])** ή ως **ρυθμιστής έντασης (ροοστάτης)**

## Παραπομπές


Κατηγορία:Ηλεκτρικά εξαρτήματα
Ανκαράσπορ

Η **Ανκαρασπόρ** (τουρκικά: *Ankaraspor*) είναι τουρκική ποδοσφαιρική ομάδα. Έδρα της ομάδας είναι το Οσμάνλι Στάντιουμου, χωρητικότητας 20.071 θεατών. Συμμετέχει στη Σούπερ Λιγκ Τουρκίας.

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές ομάδες Τουρκίας
Κατηγορία:Ιδρύσεις ποδοσφαιρικών ομάδων το 2014
Freezing Moon

Το "**Freezing Moon**" είναι ένα τραγούδι του νορβηγικού black metal συγκροτήματος Mayhem. Εμφανίστηκε στο πρώτο τους άλμπουμ, *[[De Mysteriis Dom Sathanas]]*. Θεωρείται ένα από τα πιο σημαντικά black metal κομμάτια, ενώ πρόκειται και για το πρώτο single του συγκροτήματος. Η τελική εκδοχή του κομματιού με τον Attila Csihar στα φωνητικά ηχογραφήθηκε μετά το 1992, ωστόσο έχουν ηχογραφηθεί αρκετά demo και τουλάχιστον μία επίσημη στούντιο εκδοχή με τον τραγουδιστή Dead, πριν την αυτοκτονία του το 1991. Με τραγουδιστή τον Dead το κομμάτι έχει κυκλοφορήσει επίσημα μόνο στο ζωντανό άλμπουμ *Live in Leipzig* του 1993, ηχογραφημένο το 1990.

## Προσωπικό
* Euronymous - κιθάρα
* Hellhammer - ντραμς
* Attila Csihar - φωνητικά
* Count Grishnackh - μπάσο

## Παραπομπές

Κατηγορία:Τραγούδια του 1994
Λαουτάρο Ρινάλντι

Ο ** Λαουτάρο Ρινάλντι** (γεννήθηκε στις 30 Δεκεμβρίου 1993) είναι Αργεντίνος ποδοσφαιριστής που παίζει στην Ιταλική Μπρεσια ως επιθετικός.

## Συλλογική καριέρα
Ο Ρινάλντι είναι από τις ακαδημίες της Αρχεντίνος Τζούνιορς. Έκανε το ντεμπούτο του στο πρωτάθλημα στις 15 Φεβρουαρίου 2015 εναντίον της Ατλέτικο Ραφαέλα σε μια 2-0 νίκη της ομάδας του. Αντικατέστησε τον Γκονζάλο Καστιγιέχος στο 65ο λεπτό.

## Παραπομπές


Κατηγορία:Αργεντινοί ποδοσφαιριστές
Κατηγορία:Ποδοσφαιριστές Αρχεντίνος Τζούνιορς
Κατηγορία:Ποδοσφαιριστές Παναθηναϊκού
Κατηγορία:Επιθετικοί ποδοσφαιριστές
Βάλε με στην αγκαλιά σου (τραγούδι)

Το **«Βάλε με στην αγκαλιά σου»** (1934) είναι λαϊκό τραγούδι του Σμυρνιού συνθέτη Βαγγέλη Παπάζογλου ή Αγγούρη ή Καλλίνικου. Τους στίχους του τραγουδιού έγραψε η γυναίκα του συνθέτη, Αγγελική Παπάζογλου. Το τραγούδι έχει ερμηνευτεί σε συνεργασία με γνωστούς καλλιτέχνες, όπως:
* Με τον Στελλάκη Περπινιάδη ή Στελλάκης ή Στελλάκι. Παίζει σαντούρι και κιθάρα (δίσκος Columbia DG 6033) 
* Με με τη Ρόζα Εσκενάζυ ή Σάρα Σκηνάζη ή Ζαρντινίδη Ροζίτα ή Ροζίκα. Παίζει βιολί και κιθάρα (δίσκος HMV AO 2206 και επανατύπωση Orthophonic S-677Α)
* Με τη Μαρίκα Καναροπούλου ή Τουρκαλίτσα ή Μπρουσαλιά, (δίσκος Odeon GA 1821)
* Το τραγούδι έχει πάνω από 100 επανεκτελέσεις όπως από τη Γλυκερία, την Ελένη Βιτάλη κ.ά.

## Η ιστορία του τραγουδιού
Αναφέρεται ότι ένα βράδυ η Αγγελική Παπάζογλου, που ήταν τυφλή, περίμενε το σύζυγό της Βαγγέλη να γυρίσει από το μαγαζί που έπαιζε. Έβρεχε καταρρακτωδώς, το σπίτι έμπαζε νερά και, μη μπορώντας να προστατευτεί, έκλαιγε. Όταν επέστρεψε το σπίτι ο Βαγγέλης Παπάζογλου τη βρήκε βρεγμένη και τρομαγμένη, την πήρε αγκαλιά σε μια στεγνή γωνία του κρεβατιού, άνοιξε μια ομπρέλα και έμειναν έτσι αγκαλιασμένοι μέχρι το πρωί που σταμάτησε η βροχή. Η Αγγελική που έγραφε στίχους και τραγουδούσε, εμπνεόμενη από αυτό το περιστατικό, έγραψε τα παρακάτω στιχάκια, στα οποία έβαλε μουσική ο Βαγγέλης Παπάζογλου. Το αποτέλεσμα του συμβάντος ήταν η δημιουγία του κλασικού λαϊκού τραγουδιού.

## Παραπομπές



## Βιβλιογραφικές πηγές
* Παπάζογλου Γεώργιος, "Τα Χαΐρια μας εδώ", Εκδόσεις Επτάλοφος, Αθήνα 2003

## Δείτε επίσης
* Βαγγέλης Παπάζογλου
* Ρεμπέτικα

## Εξωτερικοί σύνδεσμοι
* στίχοι

Κατηγορία:Τραγούδια του 1934
Κατηγορία:Ρεμπέτικα τραγούδια
Κατηγορία:Ελληνικά τραγούδια
Η Μαρία της Σιωπής

Η **Μαρία της Σιωπής** είναι ένα δράμα που γυρίστηκε το 1973 σε παραγωγή Φίνος Φιλμ, σκηνοθεσία του Γιάννη Δαλιανίδη με σενάριο του ίδιου  και με πρωταγωνιστές την Αλίκη Βουγιουκλάκη και τον Αλέκο Αλεξανδράκη.

## Υπόθεση

Η Μαρία Γεραλή (Αλίκη Βουγιουκλάκη) είναι μια κωφάλαλη κοπέλα που ζει με τον πατέρα της (Παντελής Ζερβός) σ' ένα νησί (τα γυρίσματα έγιναν στην Τζια). Στήριγμά τους είναι ο δάσκαλος (Αλέκος Αλεξανδράκης), που μιλάει τη νοηματική γλώσσα. Ο δήμαρχος Αντώνης Βουρνάς (Σπύρος Καλογήρου) βιάζει την Μαρία, την καθιστά έγκυο, και εκείνη γεννά αγόρι. Ο πατέρας της πεθαίνει από καρδιά και ο δάσκαλος πάει για λίγο ένα ταξίδι και την αφήνει μόνη. Ο δήμαρχος και η γυναίκα του Γεωργία (Μαρία Κωνσταντάρου) πάνε να της πάρουν το παιδί. Η Μαρία αμύνεται και σκοτώνει κατά λάθος τον δήμαρχο. Το δικαστήριο την αθωώνει και την αφήνει ελεύθερη. Η Μαρία παντρεύεται τον δάσκαλο.

Παρότι δεν αναφέρεται στους τίτλους της ταινίας, η υπόθεση βασίζεται στο θεατρικό έργο και την ταινία Johnny Belinda (1948). Στην IMDb αναφέρεται ότι *Η Μαρία της Σιωπής* βασίζεται στο ίδιο θεατρικό, και στους σεναριογράφους αναφέρεται ως "uncredited" ο Elmer Harris. Ενώ και στον ίδιον τον επίσημο ιστότοπο της Φίνος Φιλμ πλέον αναφέρεται ότι "Το σενάριο της ταινίας θυμίζει έντονα το χολυγουντιανό φίλμ Johnny Belinda." Ηχολήπτης της ταινίας μετά από απαίτηση της Αλίκης Βουγιουκλάκη ήταν ο Τάκης Κόντος.

## Διανομή

* Αλίκη Βουγιουκλάκη - Μαρία Γεραλή**'
* [[Αλέκος Αλεξανδράκης]] - Γρηγόρης**'
* Παντελής Ζερβός - Λάμπρος Γεραλής**
* Σπύρος Καλογήρου - Αντώνης Βουρνάς
* Λαυρέντης Διανέλλος - δέσποτας
* Καίτη Λαμπροπούλου - Ελένη
* Μαρία Κωνσταντάρου - Γεωργία Βουρνά
* Σπύρος Κωνσταντόπουλος - Πέτρος
* Ανδρέας Συρογιάννης - Γιάννος
* Δημήτρης Μπισλάνης - εισαγγελέας
* Γιώργος Σίσκος - συνήγορος
* Γιώργος Νέζος - γιατρός
* Γιάννης Χειμωνίδης - δικαστής
* Ειρήνη Κουμαριανού - φίλη Ελένης

## Παραπομπές


Κατηγορία:Ελληνικές ταινίες της δεκαετίας 1970
Κατηγορία:Ταινίες παραγωγής Φίνος Φιλμ
Κατηγορία:Ταινίες του 1973
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες με μουσική σύνθεση Μίμη Πλέσσα
Κατηγορία:Ελληνικές δραματικές ταινίες
Ολυμπιάδα Νεάπολης (ποδόσφαιρο)

Η **Ολυμπιάδα Νέαπολης** (επίσημο όνομα: **Ένωσις Νέων Νεαπόλεως Κωνσταντίας «Η Ολυμπιάς»** ήταν κυπριακή ποδοσφαιρική ομάδα από τη Νεάπολη, συνοικία του Δήμου Λευκωσίας. Η Ολυμπιάδα ιδρύθηκε το 1951. Αποτελεί μέρος του αθλητικού σωματείου Ολυμπιάδα Νεάπολης. Μετά την τουρκική εισβολή το 1974, η Νεάπολη είναι υπό τουρκική κατοχή με αποτέλεσμα το σωματείο της Ολυμπιάδας να εδρεύει στους Αγίους Ομολογητές, συνοικία του Δήμου Λευκωσίας.

Χρώματα της ομάδας είναι το μαύρο και το άσπρο. 

## Ιστορία
Η ποδοσφαιρική ομάδα της Ολυμπιάδας Νεάπολης ήταν ένα από τα ιδρυτικά μέλη της Εθνικής Ποδοσφαιρικής Ομοσπονδίας Περιφέρειας Λευκωσίας (ΕΠΟΠΛ) το 1960.. Ακολούθως εντάχθηκε στις διοργανώσεις της ΑΠΟΕΣΠ. Το 1976 εντάχθηκε στην Κυπριακή Ομοσπονδία Ποδοσφαίρου (ΚΟΠ) ως ομάδα Γ΄ κατηγορίας. Παρέμεινε στην κατηγορία αυτή για εφτά συνεχόμενες περιόδους. Την περίοδο 1982-83 τερμάτισε στην τελευταία θέση και υποβιβάστηκε. Τα επόμενα δύο χρόνια συμμετείχε στις διοργανώσεις της ΑΠΟΕΣΠ.

Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η Ολυμπιάδα ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Η Δ΄ κατηγορία ήταν χωρισμένη σε τρεις ομίλους. Η Ολυμπιάδα εντάχθηκε στον όμιλο Λευκωσίας-Κερύνειας. Την περίοδο 1989-90 κατέκτησε την πρώτη θέση του ομίλου της, ωστόσο δεν προβιβάστηκε στη Γ΄ κατηγορία. Συμμετείχε στη Δ΄ κατηγορία έως την περίοδο 1992-93. Η περίοδος αυτή ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου 1992-93 υποβιβάστηκαν στα αγροτικά πρωταθλήματα. Η Ολυμπιάδα τερμάτισε στη 13η θέση και υποβιβάστηκε.

Το ποδοσφαιρικό τμήμα της Ολυμπιάδας δεν είναι πλέον ενεργό.




1Η Δ΄ κατηγορία ήταν χωρισμένη σε τρεις ομίλους. Η Ολυμπιάδα συμμετείχε στον όμιλο Λευκωσίας-Κερύνειας.
1Η Δ΄ κατηγορία ήταν χωρισμένη σε τρεις ομίλους. Η Ολυμπιάδα συμμετείχε στον όμιλο Λεμεσού-Πάφου.
3Η Δ΄ κατηγορία ήταν χωρισμένη σε τέσσερις ομίλους. Η Ολυμπιάδα συμμετείχε στον Α΄ όμιλο.


## Τίτλοι-Διακρίσεις
* Δ΄ Κατηγορία:
** Πρωταθλήτρια (1): 1990 (όμιλος Λευκωσίας-Κερύνειας)
*Πρωτάθλημα ΑΠΟΕΣΠ
**Πρωταθλήτρια (2): 1966, 1973
*Κύπελλο ΑΠΟΕΣΠ
**Κυπελλούχος (2): 1972, 1985

## Παραπομπές


## Βιβλιογραφία
*

## Δείτε επίσης
* Ποδόσφαιρο στην Κύπρο

Κατηγορία:Ιδρύσεις ποδοσφαιρικών ομάδων το 1951
Κατηγορία:Ανενεργές ποδοσφαιρικές ομάδες Κύπρου (ανδρών)
ΘΟΪ

Τα αρχικά **ΘΟΪ** σημαίνουν **Θρησκευτικό Ορθόδοξο Ίδρυμα**. Με την ονομασία αυτή είναι γνωστά τα εξής αθλητικά σωματεία:

*Δόξα Θ.Ο.Ϊ. Κατωκοπιάς, ποδοσφαιρική ομάδα από την Κατωκοπιά, Κύπρος
*Ένωση Νέων ΘΟΪ Λακατάμιας, ποδοσφαιρική ομάδα από τη Λακατάμια, Κύπρος
*ΘΟΪ Αυγόρου, αθλητικός σύλλογος από το Αυγόρου, Αμμόχωστος, Κύπρος
**ΘΟΪ Αυγόρου (ποδόσφαιρο), ποδοσφαιρικό τμήμα του συλλόγου
*ΘΟΪ Φυλλιάς, ποδοσφαιρική ομάδα από τη Φυλλιά, Κύπρος
*, ποδοσφαιρική ομάδα από τους Καπέδες, Κύπρος
Κόλπος Άλμπερτ Έντουαρντ

Ο **Κόλπος Άλμπερτ Έντουαρντ** (αγγλικά: *Albert Edward Bay*) είναι ένας κόλπος στη νοτιοανατολική πλευρά του νησιού Βικτώρια του Καναδικού Αρκτικού Αρχιπελάγους. Ο κόλπος γειτνιάζει με το ανατολικό μέρος του Στενού Βικτώρια. Εντός του κόλπου βρίσκονται διάφορα νησιά, με σημαντικότερο το νησί Αντμίραλτι στην είσοδό του. Βόρεια του κόλπου βρίσκεται η Χερσόνησος Κόλινσον.

Διοικητικά αποτελεί μέρος της Περιφέρειας Κιτίκμεοτ του Νουνάβουτ. Ο πρώτος Ευρωπαίος που έφθασε στον κόλπο ήταν o εξερευνητής Τζον Ρέι το 1851 και ακολουθήθηκε από άντρες του Ρίτσαρντ Κόλινσον δύο χρόνια αργότερα. Το όνομα του κόλπου δόθηκε προς τιμήν του βασιλιά Εδουάρδου Ζ´ του Ηνωμένου Βασιλείου.

## Παραπομπές


Αλμπερτ
Τζορτζ Ζαμπέλλας

Ο Σερ **Τζορτζ Ζαμπέλλας** είναι απόστρατος αξιωματικός του Βασιλικού Ναυτικού της Μεγάλης Βρετανίας. Κατείχε τον βαθμό του Πρώτου Λόρδου του Ναυαρχείου (ύπατο αξίωμα της βρετανικής ναυτικής ιεραρχίας,ισοδυναμεί με αρχηγό ΓΕΝ.), και του Αρχηγού του Ναυτικού Επιτελείου από τον Απρίλιο του 2013 μέχρι τον Απρίλιο του 2016, όταν παρέδωσε τα καθήκοντά του στον ναύαρχο Σερ Φίλιπ Τζόουνς.

Στις αρχές της καριέρας του υπηρέτησε ως πιλότος ελικοπτέρων με την 814η Ναυτική Αεροπορική Μοίρα και έπειτα με την 815 Ναυτική Αεροπορική Μοίρα. Ως πλοίαρχος του HMS Chatham συμμετείχε στην Επιχείρηση Πάλλιζερ (Operation Palliser) στη Σιέρρα Λεόνε, για την οποία τιμήθηκε με τον Σταυρό Διακεκριμένης Υπηρεσίας το 2001. Υπήρξε Αρχηγός του Στόλου και Υπαρχηγός του ΓΕΝ κατά τις αρχές του 2012.
## Παραπομπές


Κατηγορία:Βρετανοί στρατιωτικοί
Κύπελλο Ελλάδος ποδοσφαίρου ανδρών 2016-17

Η **75η διοργάνωση** του Κυπέλλου Ελλάδας, για την περίοδο 2016-17, πραγματοποιήθηκε με τη συμμετοχή 34 συλλόγων των δύο επαγγελματικών κατηγοριών, Σούπερ Λιγκ και Φούτμπολ Λιγκ.

Κυπελλούχος 2016–17 αναδείχθηκε ο ΠΑΟΚ επικρατώντας της AEK με 2–1.

## Ομάδες

## Συμμετέχουσες ομάδες

## 1η φάση
Η κλήρωση αυτής της φάσης πραγματοποιήθηκε στις 29 Σεπτεμβρίου του 2016.

|}

## 2η φάση
Η κλήρωση για αυτή τη φάση πραγματοποιήθηκε στις 29 Σεπτεμβρίου του 2016.

### 1ος Όμιλος

### 2ος Όμιλος

### 3ος Όμιλος

### 4ος Όμιλος

### 5ος Όμιλος

### 6ος Όμιλος

### 7ος Όμιλος

### 8ος Όμιλος

## 3η φάση

|}

## Προημιτελικοί

|}

## Ημιτελικοί

|}

## Τελικός

## Παραπομπές


## Εξωτερικοί σύνδεσμοι
*

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2016-2017
War (τραγούδι, Burzum)

Το "**War**" είναι ένα τραγούδι του black metal πρότζεκτ Burzum του νορβηγού μουσικού Βαργκ Βίκερνες. Εμφανίστηκε στο ομότιτλο άλμπουμ και είναι ένα από τα πιο γνωστά του κομμάτια. Το σόλο του "War" παίζει ο Euronymous, τότε κιθαρίστας του συγκροτήματος Mayhem. Ο Βίκερνες είχε στενές σχέσεις με τον Euronymous, ενώ έπαιξε και το μπάσο στο άλμπουμ *[[De Mysteriis Dom Sathanas]]* των Mayhem. Ο Euronymous δολοφονήθηκε το 1993 από τον Βίκερνες.

Στυλιστικά το "War" είναι αρκετά διαφορετικό από άλλα κομμάτια του άλμπουμ, με τη μουσική επηρεασμένη σε μεγάλο βαθμό από έναν classic heavy ήχο και με όχι τόσο σοβαρό ύφος.

## Προσωπικό
* Count Grishnackh - φωνητικά, κιθάρα, μπάσο, ντραμς
* Euronymous - κιθάρα

## Παραπομπές

Κατηγορία:Τραγούδια του 1992
Μπορομπουντούρ

Το **Μπορομπουντούρ** (Borobudur) είναι βουδιστικός ναός του 9ου αιώνα στο Μαγκελάνγκ, κεντρική Ιάβα, Ινδονησία. Το μνημείο αποτελείται από εννέα βαθμίδες, έξι τετράγωνες και τρεις κυκλικές, με ένα κεντρικό θόλο στην κορυφή. Ο ναός είναι διακοσμημένος με 2.627 ανάγλυφες επιφάνειες και 504 αγάλματα του Βούδα. Ο κεντρικός θόλος περιβάλλεται από 72 αγάλματα του Βούδα, καθένα από τα οποία βρίσκεται μέσα σε μια διάτρητη στούπα. Είναι ο μεγαλύτερος βουδιστικός ναός στον κόσμο, καθώς και ένα από τα σημαντικότερα βουδιστικά μνημεία παγκοσμίως. Η βάση του ναού έχει διαστάσεις 123 επί 123 μέτρα και ο ναός έχει ύψος 35 μέτρα.

Το Μπορομπουντούρ κτίστηκε τον 9ο αιώνα, κατά τη διάρκεια της βασιλείας της δυναστείας Σαϊλέντρα, και σχεδιάστηκε με ιαβανική βουδιστική αρχιτεκτονική, η οποία συνδυάζει αυτόχθονα ινδονησιακά στοιχεία της λατρείας των προγόνων και βουδιστικές ιδέες για να εισέλθουν στη Νιρβάνα. Ο σχεδιασμός του ναού έχει δεχθεί επιρροές και από την τέχνη των Γκούπτα και δείχνει την επιρροή της Ινδίας στην περιοχή. Το μνημείο είναι ταυτόχρονα ιερό για τον κύριο Βούδα και τόπος βουδιστικού προσκυνήματος. Η διαδρομή των προσκυνητών ξεκινά από τη βάση του μνημείου, ακολουθεί ένα μονοπάτι γύρω από το μνημείο και ανέρχεται στην κορυφή μέσω τριών επιπέδων, που συμβολίζουν τη βουδιστική κοσμολογία: Καμαντάτου (ο κόσμος του πόθου), Ρουπαντάτου (ο κόσμος των μορφών) και Αρουπαντάτου (ο κόσμος των άμορφων). Το μνημείο καθοδηγεί τους προσκυνητές μέσω εκτεταμένου συστήματος κλιμάκων και διαδρόμων με 1.460 αφηγηματικές ανάγλυφες παραστάσεις στους τοίχους και τα κιγκλιδώματα. Το Μπορομπουντούρ διαθέτει το μεγαλύτερο και πιο ολοκληρωμένο σύνολο βουδιστικών αναγλύφων στο κόσμο.

Το Μπορομπουντούρ κατασκευάστηκε τον 9ο αιώνα και εγκαταλείφθηκε μετά την παρακμή των ινδουιστικών βασιλείων της Ιάβας τον 14ο αιώνα και τον εξισλαμισμό της Ιαβανέζων. Το μνημείο έγινε παγκοσμίως γνωστό μετά το 1814, όταν ο Σερ Τόμας Στάμφορντ Ραφλς, τότε Βρετανός διοικητής της Ιάβας, οδηγήθηκε εκεί από ντόπιους. Το Μπορομπουντούρ έχει έκτοτε ανακαινιστεί αρκετές φορές. Το μεγαλύτερο έργο ανακαίνισης έλαβε χώρα ανάμεσα στο 1975 και το 1982 από την Ινδονησιακή κυβέρνηση και την UNESCO, και το 1991 ανακηρύχθηκε μνημείο παγκόσμιας κληρονομιάς της UNESCO.

Το Μπορομπουντούρ εξακολουθεί μέχρι σήμερα να είναι τόπος προσκυνήματος. Μια φορά το χρόνο, οι Βουδιστές της Ινδονησίας εορτάζουν το Βέσακ στο μνημείο. Επίσης, το Μπορομπουντούρ είναι το πιο επισκεφθέν τουριστικό αξιοθέατο της Ινδονησίας.

## Παραπομπές


## Εξωτερικοί σύνδεσμοι

* Επίσημος ιστότοπος του πάρκου Μπορομπουντούρ

κατηγορία:Βουδιστικοί ναοί
κατηγορία:Πολιτισμός της Ινδονησίας
κατηγορία:Μνημεία Παγκόσμιας Κληρονομιάς στην Ινδονησία
Σίντζι Μικάμι

Ο **Σίντζι Μικάμι** (ιαπωνικά: 三上 真司, Χέπμπορν: Mikami Shinji, γέννηση: 11 Αυγούστου 1965) είναι Ιάπωνας σχεδιαστής βιντεοπαιχνιδιών, γνωστότερος για τη δημιουργία της σειράς παιχνιδιών επιβίωσης τρόμου, *[[Resident Evil]]*. Επιπλέον, έχει εργαστεί πάνω σε μερικές από τις πιο δημοφιλείς σειρές της μετά 32-bit εποχής της Capcom, συμπεριλαμβανομένων των *[[Viewtiful Joe]]*, *[[Devil May Cry]]*, και *[[Ace Attorney]]*, στα οποία υπηρέτησε ως παραγωγός. Είναι, επίσης, ο δημιουργός των παιχνιδιών βολών τρίτου προσώπου *[[Resident Evil 4]]* και *[[Vanquish]]*. Αφού εργάστηκε με την ιαπωνική εταιρεία ανάπτυξης βιντεοπαιχνιδιών PlatinumGames, ξεκίνησε το δικό του στούντιο με το όνομα Tango Gameworks, το οποίο αγοράστηκε από την αμερικανική ZeniMax Media.

## Έργα

## Παραπομπές


## Εξωτερικοί σύνδεσμοι
* Σίντζι Μικάμι στο MobyGames
* Tango Gameworks

Κατηγορία:Resident Evil
Κατηγορία:Ιάπωνες παραγωγοί βιντεοπαιχνιδιών
Κατηγορία:Ιάπωνες σκηνοθέτες βιντεοπαιχνιδιών
Κατηγορία:Ιάπωνες σχεδιαστές βιντεοπαιχνιδιών
ΕΘΑ Έγκωμης (ποδόσφαιρο)

Η **Ένωσις Θυέλλης Αναγεννήσεως Έγκωμης ή η ΕΘΑ Έγκωμης** (διαβάζεται «έθα») ήταν κυπριακή ποδοσφαιρική ομάδα με έδρα την Έγκωμη της Λευκωσίας, η οποία αποτελούσε τμήμα του αθλητικού συλλόγου ΕΘΑ Έγκωμης. Χρώματα της ομάδας ήταν το κίτρινο και το μαύρο.

## Ίδρυση
Η ΕΘΑ Έγκωμης δημιουργήθηκε το 1942 από την ενοποίηση των σωματείων Θύελλας και Αναγέννηση. Στο σωματείο δόθηκε το όνομα **Έ**νωσις **Θ**υέλλης **Α**ναγεννήσεως Έγκωμης (ΕΘΑ Έγκωμης).

## Ιστορία
Η ΕΘΑ ήταν ένα από τα ιδρυτικά μέλη της  Εθνικής Ποδοσφαιρικής Ομοσπονδίας Περιφέρειας Λευκωσίας (ΕΠΟΠΛ) το 1960  και αργότερα υπήρξε ιδρυτικό σωματείο της Αθλητικής Ποδοσφαιρικής Ομοσπονδίας Εθνικοφρόνων Σωματείων Προαστίων Λευκωσίας (ΑΠΟΕΣΠ), στις διοργανώσεις της οποίας συμμετείχε για αρκετά χρόνια. Το 1986 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης.

Στην πρώτη συμμετοχή της στο πρωτάθλημα Δ΄ κατηγορίας, την περίοδο 1986-87, τερμάτισε στην έκτη θέση του ομίλου της. Την επόμενη περίοδο τερμάτισε στην προτελευταία θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΑΠΟΕΣΠ. Το ποδοσφαιρικό τμήμα της ΕΘΑ Έγκωμης είναι ανενεργό.





1Η Δ΄ κατηγορία ήταν χωρισμένη σε τρεις ομίλους. Η ΕΘΑ συμμετείχε στον όμιλο Λευκωσίας-Κερύνειας.


## Τίτλοι
* Πρωτάθλημα ένταξης (1): 1986 (περιφέρεια Λευκωσίας/Κερύνειας)
* Πρωτάθλημα ΑΠΟΕΣΠ
** Πρωταθλήτρια (5): 1967, 1969, 1970, 1972, 1986
* Κύπελλο ΑΠΟΕΣΠ
** Κυπελλούχος (2): 1976, 1977

## Δείτε επίσης
* Ποδόσφαιρο στην Κύπρο

## Παραπομπές


## Εξωτερικοί σύνδεσμοι
* 


Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1942
Τοξοβολία στους Θερινούς Ολυμπιακούς Αγώνες 2016

Τα **τουρνουά τοξοβολίας στους Θερινούς Ολυμπιακούς Αγώνες 2016** στο Ρίο ντε Τζανέιρο διεξήχθησαν μεταξύ 6 και 21 Αυγούστου.
Συνολικά 128 αθλητές και αθλήτριες έλαβαν μέρος στα 4 αγωνίσματα: ατομικό ανδρών, ατομικό γυναικών, ομαδικό ανδρών και ομαδικό γυναικών.

## Διεξαγωγή
Ο Νοτιοκορεάτης Γιου Τζιν πριν από την έναρξη των αγώνων, στις 5 Αυγούστου 2016, κατέρριψε το παγκόσμιο ρεκόρ του  συμπατριώτη του Ιμ Ντονγκ Χιουν, καθώς συγκέντρωσε 700 βαθμούς στις 72 βολές που έριξε. Η ομάδα της Νότιας Κορέας πρώτευσε σε όλα τα αγωνίσματα στους άνδρες και στις γυναίκες.

## Συμμετέχουσες χώρες
Τοξοβόλοι από 56 έθνη έλαβαν μέρος στους Ολυμπιακούς.

* (4)

* (1)

* (1)

* (1)

* (1)

* (1)

* (1)

* (6)

* (2)

* (1)

* (6)

* (4)

* (1)

* (1)

* (2)

* (1)

* (1)

* (2)

* (3)

* (3)

* (2)

* (1)

* (2)

* (4)

* (4)

* (1)

* (6)

* (1)

* (4)

* (2)

* (1)

* (1)

* (1)

* (3)

* (4)

* (1)

* (1)

* (1)

* (1)

* (3)

* (1)

* (1)

* (1)

* (3)

* (2)

* (6)

* (4)

* (1)

* (6)

* (1)

* (2)

* (2)

* (4)

* (4)

* (2)

* (1)

## Νικητές και νικήτριες

## Πίνακας μεταλλίων

## Παραπομπές


Κατηγορία:Αθλήματα Θερινών Ολυμπιακών Αγώνων 2016
2016
Ολυμπιάς Φρενάρου (ποδόσφαιρο)

Η **Ολυμπιάς Φρενάρου** (ή η **Ολυμπιάδα Φρενάρου**) ήταν κυπριακή ποδοσφαιρική ομάδα με έδρα το Φρέναρος της επαρχίας Αμμοχώστου. Ιδρύθηκε το 1940.. Αποτελούσε μέρος του αθλητικού σωματείου Ολυμπιάς Φρενάρου. Χρώματα της ομάδας ήταν το κόκκινο και το άσπρο. Η ομάδα η οποία είχε αγωνιστεί μέχρι τη Δ΄ κατηγορία. Το 2000 το ποδοσφαιρικό τμήμα του σωματείου ενοποιήθηκε το ποδοσφαιρικό τμήμα του Φωτειακού Φρενάρου δημιουργώντας την ομάδα Φρέναρος FC 2000.

## Ίδρυση και πρώτα χρόνια
Η Ολυμπιάς Φρενάρου ιδρύθηκε το 1940 με το όνομα «Αναγνωστήριο Ελλάς». Την εποχή εκείνη η Κύπρος ανήκε στη Βρετανική Αυτοκρατορία. Το αποικιοκρατικό καθεστώς υποχρέωσε το σωματείο, όπως και πολλά άλλα, να κλείσει. Το 1956, μετά από άδεια των αγγλικών αρχών επαναλειτούργησε και μετονομάσθηκε σε *Ολυμπίας*.

Οι σκοποί και οι επιδιώξεις του σωματείου ήταν:
#Η διατήρηση του φιλικού και αδελφικού δεσμού μεταξύ των μελών του σωματείου, των κατοίκων του χωριού και της γύρω περιοχής.
#Η συμμετοχή των μελών του σε κάθε είδος εκδήλωση που είχε σχέση με τη προώθηση κάθε νόμιμου σκοπού στο χωριό.
#Η πνευματική, ηθική και πολιτιστική ανάπτυξη των μελών του και των κατοίκων του χωριού με την οργάνωση χορευτικών και μουσικών εκδηλώσεων, διαλέξεων, θεατρικών παραστάσεων και ότι άλλο μπορούσε να προσφέρει την ψυχαγωγία στα μέλη του.
#Η προώθηση του αθλητισμού με την δημιουργία ποδοσφαιρικής ομάδας και ομάδας πετοσφαίρισης με στόχο την απασχόληση των νέων και την συμμετοχή τους στα πρωταθλήματα της Κύπρου.

Το 1976 απέκτησε ιδιόκτητο οίκημα στην πλατεία του χωριού.

## Ιστορία
Μέχρι το 1985 η ποδοσφαιρική ομάδα συμμετείχε στις διοργανώσεις της Ποδοσφαιρικής Ομοσπονδία Ελεύθερης Περιοχής Αμμοχώστου (ΠΟΕΠΑ), της οποίας υπήρξε ιδρυτικό μέλος. Το 1985 που εντάχθηκε στην Κυπριακή Ομοσπονδία Ποδοσφαίρου (ΚΟΠ), στη Δ΄ κατηγορία η οποία ήταν χωρισμένη σε τρεις ομίλους. Η Ολυμπιάς εντάχθηκε στον όμιλο Λάρνακας-Αμμοχώστου. Στην πρώτη της συμμετοχή, την περίοδο 1985-86 τερμάτισε στη δέκατη θέση. Την περίοδο 1987-88 τερμάτισε στη δεύτερη θέση, δύο βαθμούς πίσω από το νικητή του ομίλου που προβιβάστηκε στη Γ΄ κατηγορία. Συμμετείχε στη Δ΄ κατηγορία έως την περίοδο 1992-93. Η περίοδος αυτή ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου 1992-93 υποβιβάστηκαν στα αγροτικά πρωταθλήματα. Η Ολυμπιάς τερμάτισε στην 9η θέση και υποβιβάστηκε.

Από το 1993 έως το 2000 συμμετείχε σε αγροτικά (τοπικά) πρωταθλήματα. Το 2000 το ποδοσφαιρικό τμήμα του σωματείου ενοποιήθηκε το ποδοσφαιρικό τμήμα του Φωτειακού Φρενάρου δημιουργώντας την ομάδα Φρέναρος FC 2000.




1Η Δ΄ κατηγορία ήταν χωρισμένη σε τρεις ομίλους. Η Ολυμπιάς συμμετείχε στον όμιλο Λάρνακας-Αμμοχώστου.
2Η Δ΄ κατηγορία ήταν χωρισμένη σε τέσσερις ομίλους. Η Ολυμπιάς συμμετείχε στον Β΄ όμιλο.


## Τίτλοι-Διακρίσεις

* Κύπελλο ΠΟΕΠΑ:
** Κυπελλούχος (2): 1984, 1995

## Παραπομπές


## Πηγές
*

## Δείτε επίσης

*Ποδόσφαιρο στην Κύπρο

## Εξωτερικοί σύνδεσμοι
* 

Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1942
Βόλφγκανγκ Σμίντερ

Ο **Βόλφγκανγκ Σμίντερ** (Wolfgang Schmieder, Μπίντγκοστς, 29 Μαΐου 1901 - Φράιμπουργκ, 8 Νοεμβρίου 1990) ήταν Γερμανός μουσικολόγος και βιβλιοθηκονόμος. Είναι κυρίως γνωστός για τον κατάλογο έργων του Γιόχαν Σεμπάστιαν Μπαχ (*Bach-Werke-Verzeichnis*) που εισήγαγε και χρησιμοποιείται ευρύτατα σήμερα.

Σπούδασε στο Πανεπιστήμιο της Χαϊδελβέργης μουσικολογία, φιλολογία, γερμανική λογοτεχνία και ιστορία της τέχνης. Εκεί εκπόνησε και την διδακτορική του διατριβή με θέμα τα λήντερ του Νάινχαρτ φον Ρόιενταλ. Την περίοδο 1927-30 εργάστηκε ως βοηθός λέκτορα στη Χαϊδελβέργη και αργότερα σπούδασε βιβλιοθηκονομία στην Ομοσπονδιακή Βιβλιοθήκη της Σαξωνίας στη Δρέσδη (Sächsischen Landesbibliothek) και στην πανεπιστημιακή βιβλιοθήκη της Λειψίας. Για ένα διάστημα εργάστηκε ως βιβλιοθηκονόμος στο Πολυτεχνείο της Δρέσδης και από το 1933 μέχρι το 1942 διετέλεσε διευθυντής των αρχείων του μουσικού οίκου *Breitkopf & Härtel* στη Λειψία. Ιδρυτής του μουσικού τμήματος της βιβλιοθήκης του πανεπιστημίου της Φραγκφούρτης, ανέλαβε τη διεύθυνσή της την περίοδο 1946-63.

## Παραπομπές


## Πηγές
*Hans Heinrich Eggebrecht. "Schmieder, Wolfgang." *Grove Music Online. Oxford Music Online*. Oxford University Press, 6 Αυγούστου 2016

## Εξωτερικοί σύνδεσμοι
* 

Κατηγορία:Μουσικολόγοι
Κατηγορία:Βιβλιοθηκάριοι
Τζον Μακντόναλντ

Ο σερ **Τζον Αλεξάντερ Μακντόναλντ** (αγγλικά: * John Alexander Macdonald*, 11 Ιανουαρίου 1815 - 6 Ιουνίου 1891) ήταν ο πρώτος πρωθυπουργός του Καναδά (1867-1873, 1878-1891). Ως κυρίαρχη φιγούρα της Καναδικής Συνομοσπονδίας, ανέπτυξε μια εξέχουσα πολιτική καριέρα, η οποία διήρκεσε σχεδόν μισό αιώνα. Το 1873, έπειτα από το Σκάνδαλο του Ειρηνικού, αναγκάστηκε να παραιτηθεί, εξαιτίας καταγγελιών για δωροδοκία 150 μελών της κυβέρνησης των Συντηρητικών από ιδιωτικά συμφέροντα. Στα μεγαλύτερα επιτεύγματα του Μακντόναλντ συγκαταλέγονται η οικοδόμηση και η καθοδήγηση της πρώτης επιτυχημένης εθνικής κυβέρνησης του Καναδά, η καθιέρωση ενός ισχυρού Συντηρητικού Κόμματος, η προώθηση του εθνικού δασμολογίου και η οικοδόμηση του διηπειρωτικού Καναδικού Ειρηνικού Σιδηροδρόμου. Η οικονομική ανάπτυξη ήταν αργή, κατά τη διάρκεια της θητείας του, φτάνοντας τα όρια της στασιμότητας. Ως αποτέλεσμα της οικονομικής κατάστασης πολλοί κάτοικοι μετανάστευσαν στις αναπτυσσόμενες γειτονικές Ηνωμένες Πολιτείες. Η πιο αμφιλεγόμενη κίνησή του ήταν η έγκριση της εκτέλεσης του ηγέτη των Μεϊτί Λουί Ριέλ για προδοσία, το 1885.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί του Καναδά
Abbath (άλμπουμ)

Το ***Abbath*** είναι ο πρώτος δίσκος του προσωπικού σχήματος του πρώην μέλους των Immortal, Abbath. Κυκλοφόρησε το 2016 από την Season of Mist και είναι το μόνο άλμπουμ με τον ντράμερ Creature.

Το άλμπουμ απέσπασε περισσότερο καλές κριτικές.

## Κομμάτια
#**To War!** (*Simon Dancaster, Olve Eikemo*)
#**[[Winterbane]]** (*Dancaster, Eikemo*)
#**Ashes of the Damned** (*Dancaster, Eikemo*)
#**Ocean of Wounds** (*Dancaster, Eikemo*)
#**Count the Dead** (*Dancaster, Eikemo*)
#**Fenrir Hunts** (*Dancaster, Eikemo*)
#**Roots of the Mountain** (*Dancaster, Eikemo*)
#**Endless** (*Dancaster, Eikemo*)
#**Riding on the Wind** (των Judas Priest - *Glenn Tipton, Robert Halford, Kenneth Downing, Jr.*)
#**Nebular Ravens Winter** (των Immortal - *Harald Nævdal, Eikemo*)

* Τα κομμάτια 9 και 10 δεν αναφέρονται.

## Προσωπικό
**Abbath**:
* Abbath Doom Occulta - φωνητικά, κιθάρα, μπάσο στο "Riding on the Wind"
* King ov Hell - μπάσο
* Creature - ντραμς

**Επιπλέον μουσικοί**:
* Όλε Αντρέ Φάρσταντ - κιθάρα στα "To War!", "Count the Dead" και "Fenrir Hunts"
* Γκιρ Μπράτλαντ - πλήκτρα
* Χέρμπραντ Λάρσεν - πλήκτρα στο "Ocean of Wounds"

## Παραπομπές


Κατηγορία:Άλμπουμ του 2016
Περιοχή Σίχα

Το **Περιοχή Σίχα** (αγγλικά: *Siha District* σουαχίλι: *Wilaya ya Siha*), είναι μία από τις επτά περιοχές στην Περιφέρεια Κιλιμαντζάρο *(Kilimanjaro Region)* της Τανζανίας. Η περιοχή καλύπτει έκταση 1.158 τ.χλμ.. Συνορεύει στα δυτικά με την Περιφέρεια Αρούσα *(Arusha Region)*, στα ανατολικά με την Περιοχή Ρόμπο *(Rombo District)* και την Περιοχή Χάι *(Hai District)*. Το δυτικό τμήμα του Όρους Κιλιμάντζαρο βρίσκεται εντός των ορίων της επαρχίας.

Σύμφωνα με την Εθνική Απογραφή της Τανζανίας του 2012, ο πληθυσμός στην Περιοχή Σίχα *(Siha District)*, ήταν 116.313 άτομα.

## Διοικητικές υποδιαιρέσεις
Από το 2012, η **Επαρχία Σίχα** *(Siha District)* διαιρείται διοικητικά σε 12 Τμήματα.

### Τμήματα

 
## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κιλιμαντζάρο
* Περιοχή Χάι

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Κιλιμαντζάρο
Κατηγορία:Επαρχίες της Τανζανίας
Πραμπανάν

Το **Πραμπανάν** (*Prambanan*) είναι ινδουιστικός ναός χτισμένος τον 9ο αιώνα στην κεντρική Ιάβα, Ινδονησία, αφιερωμένος στο Τριμούρτι, την έκφραση του θεού ως δημιουργό (Μπράχμα), διατηρητή (Βισνού) και καταστροφέα (Σίβα). Ο ναός βρίσκεται περίπου 17 χιλιόμετρα βορειοανατολικά από την πόλη Γιογκιακάρτα.

Ο ναός αρχικά χτίστηκε περίπου το 850 μ.Χ. από τον Ρακάι Πικατάν και επεκτάθηκε από τον βασιλιά Λοκαπάλα και τον βασιλιά του Ματαράμ Μάχα Σάμποτ, τη δυναστείας Σαντζάγια. Σύμφωνα με την επιγραφή Σιβαγκάρχα, η οποία χρονολογείται από το 856 μ.Χ., ο ναός κατασκευάστηκε για να τιμήσει τον Σίβα. Ο χώρος όμως εγκαταλείφθηκε τις αρχές του 11ου αιώνα μετά από αλλαγές στην εξουσία και τα μνημεία εγκαταλείφθηκαν μέχρι που κατέρρευσαν από σεισμό. Η αποκατάσταση του μνημείου άρχισε το 1918 και συνεχίζεται έκτοτε, χρησιμοποιώντας τόσο παραδοσιακές μεθόδους, όπως και τη χρήση σκυροδέματος για την ενίσχυση του ναού.

Το Πραμπανάν είναι ο μεγαλύτερος ινδουιστικός ναός στην Ινδονησία και ένας από τους μεγαλύτερος στη νοτιοανατολική Ασία. Χαρακτηρίζεται από τους ψηλούς και μυτερούς πύργους του, χαρακτηριστικοί της αρχιτεκτονικής των ινδουιστικών ναών, με ψηλότερο το κεντρικό κτίριο, ύψους 47 μέτρων, το οποίο βρίσκεται εντός ενός μεγάλου συγκροτήματος συνολικά 240 ναών. Το Πραμπανάν αποτελεί μνημείο παγκόσμιας κληρονομιάς της UNESCO από το 1991. 

## Παραπομπές


κατηγορία:Ινδουιστικοί ναοί
κατηγορία:Πολιτισμός της Ινδονησίας
κατηγορία:Μνημεία Παγκόσμιας Κληρονομιάς στην Ινδονησία
Use Your Illusion

Το **Use Your Illusion** μπορεί να αναφέρεται σε διάφορες κυκλοφορίες του αμερικανικού hard rock συκγροτήματος Guns N' Roses:
* *[[Use Your Illusion I]]*, ένα άλμπουμ του 1991
* *[[Use Your Illusion II]]*, ένα άλμπουμ του 1991
* *[[Use Your Illusion I (βίντεο)]]*, ένα βίντεο άλμπουμ με το πρώτο μέρος μιας συναυλίας του συγκροτήματος
* *[[Use Your Illusion II (βίντεο)]]*, ένα βίντεο άλμπουμ με το δεύτερο μέρος μιας συναυλίας του συγκροτήματος
* *[[Use Your Illusion (συλλογή)]]*, ένα άλμπουμ με κομμάτια από τα *Use Your Illusion I* και *II*
Γιόχαν Κρίστοφ Μπαχ (αποσαφήνιση)

Το όνομα **Γιόχαν Κρίστοφ Μπαχ** φέρουν συνολικά οκτώ μουσικοί, μέλη της οικογένειας Μπαχ:

*Γιόχαν Κρίστοφ Μπαχ (Άρνσταντ, βάπτ. 8 Δεκεμβρίου 1642 - Άιζεναχ, ταφή 2 Απριλίου 1703) - γιος του Χάινριχ Μπαχ
*Γιόχαν Κρίστοφ Μπαχ (Ερφούρτη, 22 Φεβρουαρίου 1645 - Άρνσταντ, ταφή 28 Αυγούστου 1693) - γιος του Κρίστοφ Μπαχ που που δραστηριοποιήθηκε στην Ερφούρτη και στο Άρνσταντ
*Γιόχαν Κρίστοφ Μπαχ (Ερφούρτη, 16 Ιουνίου 1671 - Όρντρουφ, 22 Φεβρουαρίου 1721) - γιος του Γιόχαν Αμπρόζιους Μπαχ και αδελφός του Γιόχαν Σεμπάστιαν
*Γιόχαν Κρίστοφ Μπαχ (Ερφούρτη, βάπτ. 13 Ιανουαρίου 1673 - Γκέρεν, ταφή 30 Ιουλίου 1727) - γιος του Γιόχαν Κρίστιαν, Κάντορας και οργανίστας στη Σχολή του Αγίου Θωμά στην Ερφούρτη και αργότερα στο Γκέρεν.
*Γιόχαν Κρίστοφ Μπαχ (Άιζεναχ, 1676 - ;) - γιος του Γιόχαν Κρίστοφ (1642–1703), κλειδοκυμβαλίστας.
*Γιόχαν Κρίστοφ Μπαχ (Ερφούρτη, βάπτ. 17 Αυγούστου 1685 - Ερφούρτη, ταφή 15 Μαΐου 1740) - γιος του Γιόχαν Εγκίντιους, οργανίστας στη Σχολή του Αγ. Θωμά.
*Γιόχαν Κρίστοφ Μπαχ (Άρνσταντ, 12 Σεπτεμβρίου 1689 - Μπλάνκενχάιν, ταφή 28 Φεβρουαρίου 1740) - γιος του Γιόχαν Κρίστοφ (1645–1693).
*Γιόχαν Κρίστοφ Μπαχ (Όρντρουφ, 12 Νοεμβρίου 1702 - Όρντρουφ, 2 Νοεμβρίου 1756) - γιος του Γιόχαν Κρίστοφ (1671–1721), μουσικός στην Αυλή του Ζόντερσχαουζεν και αργότερα Κάντορας στο Όρντρουφ.
Περιοχή Μουάνγκα

Η **Περιοχή Μουάνγκα** (Αγγλικά: *Mwanga District* Σουαχίλι: *Wilaya ya Mwanga*), είναι μία από τις επτά περιοχές στην Περιφέρεια Κιλιμαντζάρο *(Kilimanjaro Region)* της Τανζανίας. Συνορεύει στα βορειοανατολικά με την Κένυα, στα βορειοδυτικά από την Αγροτική Περιοχή Μόσι *(Moshi Rural District)*, στα νοτιοδυτικά με την Περιφέρεια Μανυάρα *(Manyara Region)* και στα νότια με την Περιοχή Σάμε *(Same District)*. Διοικητική πρωτεύουσα της περιοχής είναι η πόλη Μουάνγκα *(Mwanga)*.

Σύμφωνα με την Εθνική απογραφή του 2002, η **Επαρχία Μουάνγκα** *(Mwanga District)* είχε πληθυσμό 115.145 κατοίκους.https://web.archive.org/web/20120417080712/http://www.nbs.go.tz/takwimu/references/2002popcensus.pdf

Σύμφωνα με την Εθνική απογραφή του 2012, η Επαρχία Μουάνγκα *(Mwanga District)* είχε πληθυσμό 131.442 κατοίκους.

## Τμήματα
Η Περιοχή Μουάνγκα *(Mwanga District)* διαιρείται διοικητικά σε 16 Τμήματα:

## Πηγές
*  2002 Population and Housing Census Report - National Bureau of Statistics
*  Mwanga District Homepage 

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κιλιμαντζάρο
* Περιοχή Ρόμπο
* Περιοχή Σάμε
* Περιοχή Χάι
* Αγροτική Περιοχή Μόσι
* Αστική Περιοχή Μόσι
* Μουάνγκα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Κιλιμαντζάρο
Κατηγορία:Επαρχίες της Τανζανίας
Περιοχή Ρόμπο

Η **Περιοχή Ρόμπο** (Αγγλικά: *Rombo District* Σουαχίλι: *Wilaya ya Rombo*), είναι μία από τις επτά περιοχές στην Περιφέρεια Κιλιμαντζάρο *(Kilimanjaro Region)* της Τανζανίας. Συνορεύει στα βόρεια και ανατολικά με την Κένυα, δυτικά με την Περιοχή Σίχα *(Siha District)* και Περιοχή Χάι *(Hai District)* και νότια από την Αγροτική Περιοχή Μόσι *(Moshi Rural District)*.

Η **Επαρχία Ρόμπο** *(Rombo District)*, περιέχει ένα μεγάλο τμήμα του Εθνικού Πάρκου Κιλιμαντζάρο *(Kilimanjaro National Park)*.

Σύμφωνα με την εθνική απογραφή του 2012, η Περιοχή Ρόμπο *(Rombo District)* είχε πληθυσμό 260.963 κατοίκους.

## Τμήματα
Η Περιοχή Ρόμπο *(Rombo District)* διαιρείται διοικητικά σε 24 Τμήματα:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κιλιμαντζάρο
* Περιοχή Χάι
* Περιοχή Σάμε
* Περιοχή Μουάνγκα
* Αγροτική Περιοχή Μόσι
* Αστική Περιοχή Μόσι
* Λίμνη Τσάλα

## Σημειώσεις


## Παραπομπές


Κατηγορία:Επαρχίες της Περιφέρειας Κιλιμαντζάρο
Κατηγορία:Επαρχίες της Τανζανίας
Περιοχή Σάμε

Το **Περιοχή Σάμε** (Αγγλικά: *Same District* Σουαχίλι: *Wilaya ya Same*), είναι μία από τις επτά περιοχές στην Περιφέρεια Κιλιμαντζάρο *(Kilimanjaro Region)* της Τανζανίας. Συνορεύει στα βόρεια με την Περιοχή Μουάνγκα, βορειοανατολικά με την Κένυα, νότια και νοτιοανατολικά με το Περιφέρεια Τάνγκα και δυτικά από την Περιφέρεια Μανυάρα. Διοικητική πρωτεύουσα της περιοχής είναι η πόλη Σάμε *(Same)*. 

Τα νότια Όρη Πάρε *(Pare Mountains)* βρίσκονται εντός των συνόρων της περιοχής, οπότε και αποτελεί τμήμα του Εθνικού Πάρκου Μκομάζι *(Mkomazi National Park)*.

Σύμφωνα με την Εθνική απογραφή του 2002, η **Επαρχία Σάμε** *(Same District)* είχε πληθυσμό 212.235 κατοίκους.https://web.archive.org/web/20050217171642/http://www.tanzania.go.tz/census/census/districts/same.htm Έκτοτε, ο πληθυσμός αυξήθηκε σε 269.807 άτομα, σύμφωνα με την Εθνική απογραφή του 2012.

Επαρχιακός Επίτροπος είναι ο *I. W. Marwa* και Εκτελεστικός Διευθυντής Περιοχής, ο *J.A.R. Iddi*.

## Μεταφορές
Ο ασφαλτοστρωμένος οδικός Κορμός T2 από το Νταρ ες Σαλαάμ να Αρούσα περνά μέσα από την Περιοχή Σάμε *(Same District)*.

Η Σιδηροδρομική Γραμμή Ουσαμπάρα *(Usambara Railway)* από την Τάνγκα προς την Αρούσα, επίσης περνά μέσα από την περιοχή.

## Διοικητικές υποδιαιρέσεις

### Τμήματα
Από το 2012, η Περιοχή Σάμε *(Same District)* διαιρείται διοικητικά σε 31 Τμήματα:

## Πηγές
*  Same Profile, Kilimanjaro Region website (Περιφερειακή ιστοσελίδα)
*   (Αρχειοθετήθηκε από το πρωτότυπο στις 2005-02-17)
*  Same District, Kilimajaro Area (ανεπίσημη σελίδα, φαίνεται όμως να περιέχει κάποια επίσημα στοιχεία)
*  Tanganyika history

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κιλιμαντζάρο
* Περιοχή Χάι
* Περιοχή Ρόμπο
* Περιοχή Μουάνγκα
* Αγροτική Περιοχή Μόσι
* Αστική Περιοχή Μόσι
* Σάμε

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Κιλιμαντζάρο
Κατηγορία:Επαρχίες της Τανζανίας
Use Your Illusion (συλλογή)

Το ***Use Your Illusion*** είναι μια συλλογή του αμερικανικού hard rock συγκροτήματος Guns N' Roses. Κυκλοφόρησε το 1998 και αποτελείται από κομμάτια των άλμπουμ *[[Use Your Illusion I]]* και *[[Use Your Illusion II|II]]*. Κυκλοφόρησε αποκλειστικά στις ΗΠΑ.

## Εξώφυλλο
Το εξώφυλλο του άλμπουμ αποτελεί απόσπασμα της *[[Η Σχολή των Αθηνών|Σχολής των Αθηνών]]* του Ραφαήλ. Είναι ένας συνδυασμός των εξωφύλλων των άλμπουμ *Use Your Illusion I* και *II*, σχεδιασμένα από τον Μαρκ Κοστάμπι.

## Κομμάτια

## Προσωπικό
**Guns N' Roses**:
* Αξλ Ρόουζ - κύρια φωνητικά, πιάνο, ακουστική κιθάρα στο "Dead Horse"
* Slash - κιθάρες
* Ίζυ Στράντλιν - κιθάρες, κύρια φωνητικά στα "You Ain't the First" και "14 Years", φωνητικά
* Νταφ ΜαΚέγκαν - μπάσο, ακουστική κιθάρα στο "You Ain't the First", κρουστά, φωνητικά
* Στίβεν Άντλερ - ντραμς στο "Civil War"
* Ματ Σόρουμ - ντραμς, φωνητικά
* Ντίζυ Ριντ - πλήκτρα, πιάνο, φωνητικά

**Επιπλέον μουσικοί**:
* Γουέστ Άρκιν - ακουστική κιθάρα στο "The Garden"
* The Waters - φωνητικά στο "Knockin' On Heaven's Door"
* Χορωδία στο "November Rain" - Ματ Σόρουμ, Σάννον Χουν, Ρέμπα Σόου, Στούαρτ Μπέιλι

**Guests**:
* Άλις Κούπερ - κύρια φωνητικά στο "The Garden"
* Σάννον Χουν - φωνητικά στα "Live and Let Die", "Don't Cry" και "The Garden"

## Παραπομπές


Κατηγορία:Δισκογραφία των Guns N' Roses
Κατηγορία:Άλμπουμ του 1998
Συμμετοχή της Ελλάδας στους Θερινούς Ολυμπιακούς Αγώνες 2016

Η **[[Ελλάδα]]** στους **[[Θερινοί Ολυμπιακοί Αγώνες 2016|Θερινούς Ολυμπιακούς Αγώνες του 2016]]**, που πραγματοποιήθηκαν  στο Ρίο ντε Τζανέιρο, εκπροσωπήθηκε  από την Ελληνική Ολυμπιακή Επιτροπή (ΕΟΕ). Συνολικά έλαβαν μέρος 93 αθλητές σε 15 αθλήματα.

## Μετάλλια
Η Ελλάδα κατάφερε να κατακτήσει συνολικά 6 μετάλλια σε 5 διαφορετικά αγωνίσματα, καταλαμβάνοντας έτσι την 26η θέση της κατάταξης στον πίνακα μεταλλίων των Αγώνων. Με 3 χρυσά, 1 αργυρό και 2 χάλκινα η συμμετοχή στους Θερινούς Ολυμπιακούς Αγώνες του 2016, αποτελεί την 5η πιο επιτυχημένη της Ελλάδας σε ολόκληρη την ιστορία των Αγώνων. 

| width=78% align=left valign=top |

| width=22% align=left valign=top |

| width=22% align=left valign=top |

## Συμμετέχοντες
Στην παρακάτω λίστα, παρουσιάζεται ο αριθμός των συμμετεχόντων σε κάθε άθλημα:

## Άρση Βαρών

## Γυμναστική
### Καλλιτεχνική
;Άνδρες

;Γυναίκες

### Ρυθμική

## Επιτραπέζια Αντισφαίριση

## Ιστιοπλοΐα
;Άνδρες

;Γυναίκες

;Μεικτό

**M** = Αγώνας Μεταλλίου; EL = Δεν Προκρίθηκε

## Κολύμβηση
;Άνδρες

;Γυναίκες

## Ξιφασκία

## Πάλη

PP = Ήττα έχοντας σημειώσει τεχνικά σημεία

## Ποδηλασία
**Δρόμου**

**Πίστα**

**Ορεινή Ποδηλασία**

## Στίβος

### Δρόμοι
;Άνδρες

;Γυναίκες

### Άλματα & Ρίψεις
;Άνδρες

;Γυναίκες

### Μεικτά Αγωνίσματα
;Έπταθλο Γυναικών

## Τζούντο

## Τοξοβολία

## Δείτε επίσης
* Συμμετοχή της Ελλάδας στους Θερινούς Παραολυμπιακούς Αγώνες 2016

## Παραπομπές


## Εξωτερικοί σύνδεσμοι
*Η επίσημη ιστοσελίδα της Ελληνικής Ολυμπιακής Επιτροπής

Ελλάδα
2016
Συμμετοχή της Κύπρου στους Θερινούς Ολυμπιακούς Αγώνες 2016

Η **[[Κύπρος]]** στους **[[Θερινοί Ολυμπιακοί Αγώνες 2016|Θερινούς Ολυμπιακούς Αγώνες του 2016]]** που πραγματοποιοήθηκαν στο Ρίο ντε Τζανέιρο, εκπροσωπήθηκε από την Κυπριακή Ολυμπιακή Επιτροπή (ΚΟΕ). Συνολικά, έλαβαν μέρος 16 αθλητές σε 7 αθλήματα.

## Παραπομπές


## Εξωτερικοί σύνδεσμοι
*Η επίσημη ιστοσελίδα της Κυπριακής Ολυμπιακής Επιτροπής

Κύπρος
2016
Ο νόμος του πόθου

***Ο νόμος του πόθου*** (πρωτότυπος τίτλος: ***La ley del deseo***) είναι ισπανική ταινία του 1987 σε σενάριο και σκηνοθεσία του Πέδρο Αλμοδόβαρ.

Κέρδισε το Βραβείο Teddy στο Φεστιβάλ Κινηματογράφου του Βερολίνου.

## Πλοκή
Ο σκηνοθέτης Πάμπλο έχει σχέση με τον Χουάν, ο οποίος όμως τον δεν έχει αισθήματα για εκείνον. Γνωρίζει τον νεαρό Αντόνιο και έχει και με αυτόν σχέσεις. Όμως, ο Αντόνιο είναι κτητικός, καταπιεστικός και τον ζηλεύει παθολογικά.

Παράλληλα, η αδερφή του Πάμπλο, η Τίνα, είναι μία τρανς γυναίκα, που στο παρελθόν είχε κακοποιηθεί σεξουαλικά και έκανε εγχείριση επαναπροσδιορισμού φύλου για να κερδίσει ερωτικά τον πατέρα της. Στη συνέχεια, ο Αντόνιο έχει σχέση και με την Τίνα.

Ο Αντόνιο, ωστόσο, είναι ακόμα ερωτευμένος με τον Πάμπλο και θα προσπαθήσει να κάνει κακό στον Χουάν, με αποτέλεσμα να του προκαλέσει αμνησία. Στη συνέχεια, η Τίνα θα αποκαλύψει στον Πάμπλο την αιτία που είναι τρανς. Στο τέλος, ο Αντόνιο θα επανασυνδεθεί με τον Πάμπλο και μετά θα αυτοκτονήσει.
## Διανομή

## Πληροφορίες
*Θεωρείται πρόδρομος της ταινίας *[[Κακή εκπαίδευση]]* του 2004.
*Ο ρόλος της Κάρμεν Μάουρα ως τρανς την καθιέρωσε ως gay icon.

## Παραπομπές

## Εξωτερικοί σύνδεσμοι
*

Κατηγορία:Ισπανικές ταινίες
Κατηγορία:Ταινίες του 1987
Κατηγορία:Ισπανικές δραματικές ταινίες
Κατηγορία:Ισπανικές ταινίες συσχετιζόμενες με ΛΟΑΤ
Κατηγορία:Ταινίες σχετικά με σεξουαλική κακοποίηση
Κατηγορία:Ισπανόφωνες ταινίες
Κατηγορία:Ταινίες γυρισμένες στην Ισπανία
Κατηγορία:Αμνησία σε ταινίες
Κατηγορία:Ταινίες σε σκηνοθεσία Πέδρο Αλμοδόβαρ
Κατηγορία:Ταινίες σε σενάριο Πέδρο Αλμοδόβαρ
Κατηγορία:Ταινίες γυρισμένες στη Μαδρίτη